**NACIONALINĖ ŠVIETIMO AGENTŪRA**

KAUNO PILĖNŲ PROGIMNAZIJOS VEIKLOS TEMINIO

IŠORINIO VERTINIMO ATASKAITA

2023-06-09 Nr. A-75

Vilnius

**ĮVADAS**

**Vizito laikas** – 2023 m. gegužės 15–18 d.

**Išorinio vertinimo tikslas** – įvertinti kokybės krepšelį gavusios mokyklos padarytą pažangą.

Kauno „Pilėnų“ progimnazijos (toliau – progimnazija, mokykla) teminis išorinis vertinimas atliktas vadovaujantis Mokyklų, siekiančių gauti kokybės krepšelį, skirtą mokinių ugdymosi pasiekimams gerinti, sąrašu, patvirtintu Lietuvos Respublikos švietimo, mokslo ir sporto ministro 2021  m. liepos 22 d. įsakymu Nr. V-1321 „Dėl Mokyklų, siekiančių gauti kokybės krepšelį, skirtą mokinių ugdymo pasiekimams gerinti, sąrašo patvirtinimo“, Lietuvos Respublikos švietimo, mokslo ir sporto ministro 2018 m. rugpjūčio 28 d. įsakymu Nr. V-707 „Dėl Kokybės krepšelio skyrimo bendrojo ugdymo mokykloms tvarkos aprašo patvirtinimo“, Lietuvos Respublikos švietimo, mokslo ir sporto ministro 2023 m. sausio 4 d. įsakymu Nr. V-15 „Dėl mokyklų, vykdančių bendrojo ugdymo programas, veiklos teminio išorinio vertinimo, organizuojamo 2023 metų I pusmetį, vertinimo temos, klausimų ir rodiklių nustatymo“, Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašu, patvirtintu Lietuvos Respublikos švietimo, mokslo ir sporto ministro 2007 m. balandžio 2 d. įsakymu Nr. ISAK-587 „Dėl Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašo patvirtinimo“.

Vertinant mokyklos padarytą pažangą analizuoti šie dokumentai ir šaltiniai: 2022 m.teminio išorinio vertinimo ataskaita, 2021 m., 2022 m., 2023 m. Nacionalinių mokinių pasiekimų patikrinimų (toliau – NMPP), 2021–2022 m. m. bei 2022–2023 m. m. mokinių pasiekimų ir pažangos suvestinės, Švietimo valdymo informacinėje sistemoje (toliau – ŠVIS) kaupiami duomenys ir būtinųjų stebėsenos rodiklių reikšmės, Mokyklos interneto svetainėje skelbiama informacija, 2022 m.Mokyklos veiklos tobulinimo planas (toliau – MVTP), 2022 m. tarpinė Mokyklos veiklos plano įgyvendinimo ataskaita, 2022 m. Mokyklos veiklos kokybės įsivertinimo rezultatai (ir ataskaita), Mokyklos direktoriaus 2022 m. metinės veiklos ataskaita, 2022–2024 metų strateginis, 2022 ir 2023 metų veiklos planai, 2021–2022 ir 2022–2023 mokslo metų veiklos ir ugdymo planai. Priimant vertinimo sprendimus remtasi per vizitą vykusių vertintojų pokalbių su progimnazijos vadovais, pedagogais, mokiniais, jų tėvais metu surinkta informacija, 41 ugdomosios veiklos, iš kurių vertintos 40 (pamokų ir kitų veiklų), mokyklos vidaus ir išorės erdvių stebėjimu, jų funkcionalumo ir panaudojimo įvertinimu. Taip pat analizuoti mokomųjų dalykų ilgalaikiai planai, mokinių asmeninės pažangos stebėjimo dokumentai.

1. **MOKYKLOS KONTEKSTAS**

Kauno Pilėnų progimnazija įsteigta 1980 m. 2005 m. gegužės 5 d. sujungtos Kauno Pilėnų ir Kauno Aukuro mokyklos. Progimnazija pagal mokinių skaičių yra antra Kauno miesto Eigulių seniūnijoje, kur veikia 25 ugdymo įstaigos: 2 licėjai, 2 gimnazijos, 3 progimnazijos, 4 pradinės, 12  ikimokyklinių įstaigų ir kt. Konkurencinė aplinka skatina bendradarbiavimą su aplinkinėmis ikimokyklinėmis įstaigomis ir padeda stabilizuoti mokinių skaičių. Pagal mokinių skaičių progimnazija antra seniūnijoje. Mokyklos pastatas nėra renovuotas, todėl mažai patrauklus. 2022 m. rugsėjo 1 d. progimnazijoje mokėsi 505 mokiniai, suformuotas 21 klasių komplektas. Mokinių skaičiaus vidurkis pradinėse klasės – 23 mokiniai, 5–8 klasėse – 26 mokiniai. Mokyklą supa daugiaaukščių namų kvartalas, tad didžioji dalis mokinių gyvena aplinkiniuose namuose. Apie 20 procentų mokinių mokytis atvyksta iš kitų miesto mikrorajonų ar Kauno rajono. Daugelis mokinių auga vidutines pajamas gaunančiose šeimose. Progimnazijoje ugdomi 35 mokiniai, turintys specialiųjų ugdymosi poreikių.

 Progimnazijoje dirba 36 mokytojai, pagalbą mokiniams teikia specialusis pedagogas, logopedas, psichologas, socialinis pedagogas, mokytojų padėjėjai. Teminio vertinimo metu nedarbingumą turėjo trys pradinio ugdymo mokytojai, tačiau progimnazijos vadovai užtikrino sklandų ugdymo proceso vyksmą pasitelkdami vaduojančių mokytojų paslaugas.

 Nuo 2022 m. rugpjūčio 1 d. mokyklai vadovauja laikinai einanti direktoriaus pareigas vadovė, kuri vizito metu jau buvo laimėjusi konkursą direktoriaus vietai užimti, tačiau dar nepaskirta nuolatiniam darbui. Per paskutinius metus keitėsi direktoriaus pavaduotojas ūkio reikalams, socialinė pedagogė. Sulaukę pensinio amžiaus, darbo sutartis nutraukė fizikos ir biologijos mokytojai. Sumažėjus pradinių klasių mokinių skaičiui, dirbti į kitas mokyklas išėjo dvi pradinio ugdymo mokytojos. Vyko didelė mokytojo padėjėjų kaita.

 Vizito metu vertintojai koncentravosi į tikslinės mokytojų grupės (1–8 kl. lietuvių k., matematikos ir 5–8 kl. gamtos mokslų) veiklų stebėjimą, tačiau turėjo galimybę įsitikinti, kad bendruomenėje potencialiai įgyvendinami ugdymo kokybės pokyčiai (pavyzdžiui, mokinių išmokimo stebėjimo, mokymosi paradigmos kaitos, bendrųjų kompetencijų ugdymo, šiuolaikinės ugdomosios aplinkos kūrimo) yra tvarūs ir stebimi daugelio mokytojų praktikoje.

 Mokyklos vadovės, laikinai einančios direktorės pareigas Kristinos Kanclerytės-Bačkevičienės 2022 metų veiklos užduotys orientuotos į strateginių tikslų įgyvendinimą, kurių rezultatų vertinimo kriterijai atliepia projekto „Kokybės krepšelis“ mokyklos veiklos tobulinimo plane numatytus veiklų kiekybinius ir kokybinius rodiklius. Visos numatytos užduotys įvykdytos, o kai kurių iš jų rodikliai yra viršyti. Todėl vadovės metų veikla įvertinta labai gerai. Vieno iš 2023 metų direktorės veiklos užduočių *Ugdymo kokybės gerinimas Kauno Pilėnų progimnazijoje siekiant aukštesnių mokymosi pasiekimų* siektinas rezultatas įvardintas *Įgyvendintos projekto „Kokybės krepšelis“ veiklos*. Tačiau jo (kaip ir daugelio kitų) vertinimo rodikliai yra tik kiekybiniai (suorganizuoti konferenciją, pažangos nominacijų šventę, pabaigti įgyvendinti pedagogų kvalifikacijos tobulinimo programą), nesusieti su konkrečiais kokybiniais mokinių rezultatų pokyčiais numatytas MVTP. Kauno miesto švietimo ir ugdymo skyrius progimnazijai teikė pagalbą nuotolinio mokymo organizavimo, srautų valdymo klausimais. Pastaruoju metu su vyriausiąja specialiste, kuruojančia mokyklą, mokykla konsultavosi dėl progimnazijos veiklos planavimo, ugdymo plano rengimo, ugdymo turinio atnaujinimo, mokinių ugdymo šeimoje, mokinių priėmimo į mokyklą, klasių formavimo. Todėl darytina išvada, kad mokyklos savininko dėmesys mokyklos pažangos kryptingumui ir veiklos tvarumui užtikrinti yra tinkamas.

 Vertindama mokyklos veiklos kokybę, vertintojų komanda analizavo mokyklos kontekstą, vidinius ir išorinius veiksnius, lėmusius MVTP įgyvendinimo nuoseklumą, atsižvelgė į tai, kad plano įgyvendinamas dar nebaigtas. 2 ataskaitos dalyje išskirti stiprieji ir tobulintini mokyklos veiklos aspektai nusako kokią pridėtinę vertę sukūrė mokykla, įgyvendinant projektą „Kokybės krepšelis“ ir kokie tobulintini veiklos aspektai galėtų sudaryti prielaidas ugdymo kokybei mokykloje gerėti.

**2. MOKYKLOJE UŽTIKRINAMOS PAŽANGOS KRYPTINGUMO IR VEIKLOS TVARUMO STIPRIEJI IR TOBULINTINI ASPEKTAI**

**Stiprieji mokyklos veiklos aspektai**

1. Sisteminga stebėsena padeda užtikrinti mokyklos suplanuotų tobulinimo veiklų įgyvendinimo nuoseklumą. (1.1. Mokyklos pasiekimai ir pažanga – 3 lygis).
2. Klasės valdymas iš anksto sutartomis taisyklėmis sutelkia mokinių dėmesį į mokymąsi. (2.1.Ugdymo(si) organizavimas – 3 lygis).
3. Optimalus išteklių paskirstymas praplečia mokinių ugdymo(si) galimybes. (3.1.Perspektyva ir bendruomenės susitarimai – 3 lygis, nurodytas aspektas – 4 lygis).
4. Mokyklos vadovų įsipareigojimas susitarimams sudaro sąlygas siekti veiklos pokyčių tvarumo. (3.2. Lyderystė – 3 lygis).
5. Mokytojų nuolatinis profesinis tobulėjimas daro poveikį mokyklos pažangai. (3.8. Nuolatinis profesinis tobulėjimas – 3 lygis).

**Tobulintini mokyklos veiklos aspektai**

1. Pasiekimų pažangos pagrįstumas taikant vertinimo įvairovę. (1.1.Mokyklos pasiekimai ir pažanga –3 lygis, nurodytas aspektas – 2 lygis).
2. Diferencijavimas, individualizavimas, suasmeninimas siekiant kiekvieno mokinio pažangos. (2.1.Ugdymo(si) organizavimas – 3 lygis, nurodytas aspektas – 2 lygis).

**3. ĮSIVERTINIMO VEIKSMINGUMO MOKYKLOS PAŽANGAI VERTINIMAS**

Kauno Pilėnų progimnazijoje vyrauja duomenimis grįsto valdymo kultūra. Veiklos įsivertinimas atliekamas vadovaujantis Mokyklos, įgyvendinančios bendrojo ugdymo programas veiklos kokybės įsivertinimo metodika (Lietuvos Respublikos Švietimo ir mokslo ministro 2016 m. kovo 29 d. įsakymas Nr. V-267). Mokyklos vidaus įsivertinimą (toliau – VĮ) sudaro: VĮ grupės atliekamas platusis, teminis ar probleminis vertinimo tyrimas, strateginio ir metų veiklos plano rodiklių įsivertinimo duomenų analizė, mokinių akademinių pasiekimų ir NMPP rezultatų suvestinės, išorinio vertinimo išvados. VĮ tyrimus, rezultatų analizes atlieka VĮ grupės nariai, progimnazijos vadovai, metodinė taryba. Mokyklos taryboje, kaip numatyta aukščiau paminėtame dokumente, įsivertinimo sričių ir metodikos parinkimai nėra svarstomi, tačiau rezultatai kiekvienais metais aptariami. Kaip teigė VĮ grupės nariai, platusis įsivertinimas atliekamas pasibaigus strateginio plano įgyvendinimo laikotarpiui. Kitais metais parenkamos sritys ar temos, atsižvelgiant į mokyklos plačiojo veiklos įsivertinimo tobulintinas sritis, siekiant pasitikrinti veiklos tobulintinų sričių pokytį ir užtikrinti sėkmingos veiklos tvarumą. VĮ grupė tyrimams atlikti naudoja klausimynus, išsaugotus iš svetainės IQES online. Surinkti duomenys, išvados ir rekomendacijos svarstomos metodinėse grupėse, pristatomos mokytojų tarybos posėdžiuose, tėvų komitetų atstovų susirinkimuose. Surinkti duomenys panaudojami rengiant strateginius, metų veiklos planus, planuojant mokytojų kvalifikacijos tobulinimą.

Rengiant projektą „Kokybės krepšelis“ VĮ grupės nariai, kartu su progimnazijos vadovais analizavo VĮ duomenis ir tinkamais juos panaudojo veiklų bei jų įgyvendinimo rodiklių planavimui.

„Kokybės krepšelio“ projektui parinkti kiekybiniai rodikliai nukreipti į priemonių įgyvendinimo rezultatus (tinkamą ugdomosios veiklos organizavimo kokybę ir mokinių į(si)traukimą, pagalbos mokiniui organizavimą ir motyvavimą, ugdymo aplinkų kūrimo ir modernizavimo apimtis, mokytojų kompetencijų tobulinimo raišką praktikoje). Kokybiniai rodikliai – statistiniai mokinių pažangos ir pasiekimų ir NMPP duomenys, kurie geriausiai atspindi mokinių daromą pažangą.

1. **MOKYKLOJE UŽTIKRINAMOS PAŽANGOS KRYPTINGUMO IR VEIKLOS TVARUMO VERTINIMAS**

Vertintojų komanda konstatuoja, kad Kauno Pilėnų progimnazija, kryptingai įgyvendindama mokyklos veiklos tobulinimo planą ir pasinaudodama „Kokybės krepšelio“ projekto lėšomis, padarė pažangą. Ši išvada daroma įvertinus ugdymo organizavimo (rodiklis 2.1.), aplinkų panaudojimo (rodiklis 3.1.), ugdymo(si) rezultatų kokybę ir mokinių/ klasių daromą pažangą (rodiklis 1.1.), nuolatinį mokytojų profesinį tobulėjimą (rodiklis 3.8.), stebėseną ir įsivertinimą (rodiklis 3.1.). Veiklos pokyčių tvarumui siekti sąlygas sudaro vizijos bendrumas ir kryptingumas (rodiklis 3.1.), potenciali progimnazijos vadovų lyderystė (rodiklis 3.2.) , visos bendruomenės veikimas kartu (rodiklis 3.4.) bei sėkminga tinklaveika (rodiklis 3.6.).

Ataskaitoje nėra išplėtojamos veiklos kryptys 3.3. „Mokyklos savivalda“ ir 3.5.  „Bendradarbiavimas su tėvais ir globėjais“, nes jos mažai reikšmingos projekto MVTP įgyvendinimo kontekste. Tačiau šių rodiklių aspektai minimi vertinant kitų rodiklių aspektus.

**4.1. Kaip mokykla įgyvendina mokyklos veiklos tobulinimo planą?**

**4.1.1. Mokyklos veiklos tobulinimo planas**

Projekto „Kokybės krepšelis“ MVTP rengtas atsižvelgiant į 2014 m. lapkričio 3–7 d. mokykloje atlikto veiklos kokybės išorės vertinimo išvadas, naudojantis NMPP ataskaitomis, elektroninio dienyno mokinių 2020–2021 m. m. metinių įvertinimų rezultatų ataskaitomis, Švietimo valdymo informacinėje sistemoje skelbiamais ir mokyklos veiklos kokybės įsivertinimo duomenimis. Planą rengusi darbo grupė išsikėlė tikslą: „Užtikrinti mokinių pažangos ir pasiekimų kokybę“, o jam įgyvendinti nusimatė du uždavinius: „Užtikrinti kiekvieno mokinio pasiekimų gerėjimą sudarant palankias mokymosi sąlygas ir galimybes mokytis pagal savo galias“ bei „Asmenybės tapsmo – pagrindinio Geros mokyklos požymio – ugdymas“.

2022 m. progimnazijos veiklos tobulinimo planas vertinamas gerai. 138 938 eurų kokybės krepšelio dotacija racionaliai paskirstyta veiklų, galinčių turėti poveikį mokinių pažangai ir pasiekimams, finansavimui: mokytojų skaitmeninių kompetencijų tobulinimui, mokinių mokymosi patirčių, nukreiptų į lietuvių kalbos ir matematikos stiprinimą, diferencijavimą ir individualizavimą naudojant skaitmenines technologijas, pagalbą mokiniui, mokinių individualios pažangos stebėjimą bei skatinimą, aukštesniųjų mokinių mąstymo gebėjimų ugdymą, edukacinių erdvių kūrimą. Mokinių pažangos ir pasiekimų tendencijos bei tarpiniai veiklų įgyvendinimo rezultatai leidžia teigti, kad mokyklos veiklos tobulinimo planas įgyvendinamas tinkamai, nuosekliai ir atsakingai.

**4.1.2. Mokyklos veiklos tobulinimo plano / planų įgyvendinimo vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 3.1. Perspektyva ir bendruomenės susitarimai, 3 lygis | Planų gyvumas yra tinkamas. Išanalizavus 2022–2024 m. mokyklos strateginį, 2022, 2023 m. veiklos, 2021–2022 m. m. bei 2022–2023 m. m. ugdymo planus, projekto „Kokybės krepšelis“ mokyklos veiklos tobulinimo planą, taip pat iš pokalbių su mokyklos administracija, „Kokybės krepšelio“ įgyvendinimo darbo grupe, mokinių savivalda bei Mokyklos taryba, galima teigti, kad daugelis mokytojų, bendruomenės narių supranta planavimo svarbą, taip pat jų įgyvendinimą kasdieninėje mokyklos veikloje. Visi progimnazijoje rengiami planai tinkamai dera tarpusavyje: du 2022–2024 m. strateginio plano tikslai „Užtikrinti mokinių pažangos ir pasiekimų kokybę“ bei „Saugių, šiuolaikiškų, įgalinančių mokytis aplinkų kūrimas“ ir uždaviniai jiems įgyvendinti: „Užtikrinti kiekvieno mokinio pasiekimų gerėjimą sudarant palankias mokymosi sąlygas ir galimybes mokytis pagal savo galias“ bei „Gerinti mokymosi sąlygas mokiniams bei mokytojams“ atliepia MVTP iškeltus tikslus ir uždavinius. Veiklos, minėti uždavinių įgyvendinimui numatytos ir 2022 m. bei 2023 m. progimnazijos veiklos planuose. Mokykloje į veiklos planavimą įtraukiama daugelis bendruomenės narių. Planavimui yra sudaromos darbo grupės, progimnazijos administracija visada išklauso bendruomenės narių siūlymus, organizuoja jų įgyvendinimą. Projekto ,,Kokybės krepšelis“ MVTP sukūrimo ir įgyvendinimo politika tinkamai nukreipta į mokinių interesus: mokinių pažangos ir pasiekimų kokybę, asmenybės tapsmo – pagrindinio geros mokyklos požymio – ugdymą.  Planų laikymasis ir įgyvendinimas yra tinkamas visoje progimnazijos veikloje. Mokykloje gerai analizuojami mokyklos ugdymo, veiklos planai, MVTP tarpiniai rezultatai. Dauguma planų viešai prieinami, skelbiami progimnazijos interneto svetainėje, o apie visuose planuose numatytus strateginius tikslus ir jų tinkamą įgyvendinimą savo pokalbiuose su vertintojais kalbėjo mokyklos vadovai, mokytojai. Apibendrindami vertintojai konstatuoja, jog planų gyvumas lemia gerą projekto „Kokybės krepšelis“ MVTP įgyvendinimą progimnazijoje.Optimalus išteklių paskirstymas progimnazijoje yra kryptingas. Tai yra stiprusis progimnazijos veiklos aspektas.  Personalo politika kryptinga, atliepianti mokinių poreikius. Dalis projekto „Kokybės krepšelis“ MVTP suplanuotų ir įgyvendintų veiklų, pvz.: *1.3. Teikti individualią ir personalizuotą pagalbą specialiųjų poreikių mokiniams*, *2.1. Stiprinti gerąsias mokinių mokymosi patirtis ir mokymosi motyvaciją*, yra tiesiogiai susijusios su personalo darbo sąlygų gerinimu ir investicijomis į jo kompetenciją. Pokalbiai su progimnazijos administracija, Mokyklos taryba, Metodine taryba patvirtino neabejotiną projekto „Kokybės krepšelis“ naudą ugdymo proceso aprūpinimui šiuolaikiškomis ugdymo priemonėmis: lietuvių k. ir matematikos pamokoms – du IT klasių komplektai – projektoriai, kompiuteriai su pakrovimo spintomis; mokinių skaitmeninių kompetencijų tobulinimui – vienuolika interaktyviųjų ir du skaitmeniniai ekranai, mokinių aukštesniųjų mąstymo gebėjimų ugdymui – dešimt komplektų Lego Mindstorms Ev3 robotų konstruktorių; projektinės veiklos skatinimui ir įgyvendinimui – ergonomiškais baldais bei kompiuterine technika aprūpintas informacinis centras, kuriame, atsižvelgiant į mokinių poreikius, organizuojamos įvairių mokomųjų dalykų pamokos, neformalus švietimas bei konsultacijos. Mokytojų, dirbančių su specialiuosius ugdymosi poreikius turinčiais mokiniais darbo palengvinimui įsteigtas papildomas mokytojo padėjėjo etatas. Mokiniai pokalbio metu su vertintojais teigė, kad labiausiai vertina projekto metu pasikeitusias pamokas, kurias praturtina naujos informacinių komunikacinių technologijų (toliau – IKT) priemonės, skaitmeniniai mokymosi objektai („Ema“, „Eduka“, „Gis“ žemėlapiai ir kt.) bei išaugusi mokytojų skaitmeninė kompetencija. Mokiniai pabrėžė, kad tai kelia jų mokymosi motyvaciją.  Paveikus bei lankstus projekto „Kokybės krepšelis“ įgyvendinimo metu įsigytų priemonių panaudojimas turi pozityvios įtakos ugdymo(si) proceso organizavimui ir tai stebėta vertinimo savaitę. Stebėtose ugdomosiose veiklose mokytojai tinkamai naudojo šiuolaikines priemones, įvairius skaitmeninius mokymosi objektus, kurie pasitarnavo paveikiam mokinių mokymuisi. Išskirtinius veiksmingo turimų išteklių naudojimo pavyzdžius (šiuolaikiškos mokymosi priemonės ir aplinka, mokiniams sudarytos sąlygos savarankiškai naudotis IKT, tikslingas skaitmeninių priemonių panaudojimas, šiuolaikiškos mokymo priemonės ir aplinka motyvuoja mokinius, veiksmingai naudojamos ugdymo priemonės ir aplinka, tikslingas, paveikus IKT priemonių naudojimas ir kt.) 5c kl. istorijos, 4b kl. lietuvių k., matematikos, 5a kl. tikybos, 2a, 2c, 3c, 5c kl. lietuvių k., 6b kl. geografijos pamokose.  Vertintojų organizuoti pokalbiai bei progimnazijos pateiktų dokumentų analizė rodo, kad projekto „Kokybės krepšelis“ finansiniai ištekliai panaudojami skaidriai ir tiksliai išpildomas MVTP, kokybiniams ir kiekybiniams rodikliams pasiekti, numatytas reikalingų lėšų panaudojimas. Progimnazija kruopščiai atlieka projekto lėšų panaudojimo analizę ir tiksliai žino, kiek procentų lėšų panaudojo kiekvieno projekto „Kokybės krepšelis“ uždavinio įgyvendinimui. Paminėtina ir tai, kad progimnazijos administracija planuoja užtikrinti projekto įgyvendinimo metu pradėtų veiklų tęstinumą: planuojama mokyklos valgyklos bei sporto salės renovacija. Remdamiesi pokalbiais su bendruomenės nariais, dokumentų analize, ugdomosios veiklos stebėjimo metu surinktais duomenimis, vertintojai daro išvadą, kad progimnazijos optimalus išteklių paskirstymas yra kryptingas, atliepiantis bendruomenės narių interesus, lūkesčius ir poreikius. Mokyklai dalyvaujant „Kokybės krepšelio“ projekte įsigytos ugdymo priemonės išplėtė mokinių galimybes, turi įtakos jų pasiekimams ir pažangai. |
| 2.1. Ugdymos(is) organizavimas, 3 lygis | Ugdymo(si) organizavimas yra tinkamas, o diferencijavimas, individualizavimas, suasmeninimas yra nesistemingas. Tai vienas iš tobulintinų progimnazijos veiklos aspektų. Iš pokalbių su mokyklos administracija, mokytojais paaiškėjo, kad pedagogai yra susitarę dėl „Geros pamokos“ aspektų ir vienas iš jų – diferencijavimas, individualizavimas, suasmeninimas. Progimnazijoje prioritetu laikoma galimybė kiekvienam besimokančiajam suteikti pagalbą, atsižvelgiant į jo mokymosi rezultatus, individualius poreikius. Stebėdami pamokas vertintojai fiksavo atvejų, kai mokiniams, grįžusiems po ligos, nesėkmingai parašiusiems kontrolinį darbą, gavusiems nepatenkinamą įvertinimą ar turintiems klausimų dėl nagrinėjamos temos, buvo siūloma mokytojo pagalba, konsultacijos. Mokykloje numatytos mokomųjų dalykų konsultacijos 5–8 klasių mokiniams, tačiau vertinimo savaitę užfiksuota, kad tik dalis konsultacijų vyko pagal numatytą konsultacijų tvarkaraštį.  Progimnazijos vykdomame projekte „Kokybės krepšelis“ suplanuotos veiklos, nukreiptos į mokinių skirtybių pripažinimą, individualizuotos pagalbos teikimą. Pvz.: *1.2. Diferencijuoti ir individualizuoti ugdymą naudojant skaitmenines technologijas, užtikrinant, kad mokiniai mokytųsi sau tinkamu tempu ir stiliumi, pagal savo gebėjimus, 1.3. Teikti individualią ir personalizuotą pagalbą specialiųjų poreikių mokiniams*. Įgyvendinant jas numatyta, kad 2022-2023 m. m. 5–8 kl. lietuvių k., tiksliųjų mokslų, 1–4 kl. lietuvių k. ir matematikos pamokose bus sistemingai diferencijuojamas ir individualizuojamas ugdymas, mokiniai turės galimybę pasirinkti įvairaus sunkumo užduotis. Vertinimo savaitę buvo pastebėta, kad mokytojai pripažįsta mokinių skirtybes (ugdymosi poreikius, gebėjimus) – vertintojams pateiktose pamokų planavimo kortelėse įrašė informaciją apie specialiųjų ugdymosi poreikių turinčius mokinius, pokalbiuose įvardijo klasės mokinių skirtingą gebėjimų lygį, tačiau stebėtose pamokose tik iš dalies į tai atsižvelgė organizuodami mokymą(si). Stebėtose 24 5–8 kl. lietuvių k., tiksliųjų mokslų, 1–4 kl. lietuvių k. ir matematikos pamokose tik 9 (37,5 proc.) buvo fiksuojamas diferencijavimas ir individualizavimas kuomet buvo skiriamos skirtingo lygio užduotys, naudojamos skaitmenines technologijas (IT pagalba rinkosi užduotis, mokymosi būdą), parodytas dėmesys specialiųjų ugdymosi poreikių turintiems mokiniams. O daugelyje stebėtų pamokų, tik iš dalies buvo atsižvelgta, kad mokiniai mokytųsi sau tinkamu tempu ir stiliumi pagal savo gebėjimus. Visų 40 stebėtų ir vertintų pamokų protokolų analizė rodo, jog diferencijavimas, individualizavimas, suasmeninimas, kaip stiprusis aspektas, išskirtas 35 proc. pamokų. Šiose pamokose mokytojai diferencijavo užduotis, veiklas ir tempą, leido pasirinkti užduočių sudėtingumo lygį. Veiksmingi pavyzdžiai fiksuoti 5b kl. informacinių technologijų, 5c kl., 8b kl. matematikos, 7a kl. etikos pamokose. Projekto „Kokybės krepšelis“ lėšomis progimnazijoje įsteigtas papildomas mokytojo padėjėjo etatas, skirtas ketvirtų klasių specialiųjų ugdymosi poreikių turintiems (toliau – SUP) mokiniams. Pokalbiai su progimnazijos vadovais bei mokytojais atskleidė, jog ši pareigybė sukūrė nemažą pridėtinę vertę – pastebima didelė specialiųjų ugdymosi poreikių turinčių mokinių socialinių įgūdžių pažanga. Vadovai tuo pačiu išreiškė ir susirūpinimą, kad pasibaigus projektui, reikiama pagalba minėtiems mokiniams nebus užtikrinta tinkamai. Progimnazijoje dirbantis mokytojo padėjėjas tiek dėmesio jiems negalės skirti. Vertintojų nuomone, mokyklos bendruomenei vertėtų apgalvoti kaip būtų galima užtikrinti veiklos tvarumą ir tęstinumą, išnaudojant steigėjo pagalbą ieškant finansinių galimybių panaudoti turimus mokytojo padėjėjo etatus. Vienas iš teminio išorinio vertinimo „Įtraukiojo ugdymo įgyvendinimo kryptingumas mokyklose, vykdančiose bendrojo ugdymo programas“ vykusio progimnazijoje 2022 m. gegužės mėn. tobulintinų mokyklos veiklos aspektų *„Kompetencijų ugdymas pamokoje, skatinantis skirtingų poreikių mokinių ūgtį“.* Įgyvendindama minėto vertinimo rekomendacijas, progimnazija sudarė priemonių planą ir numatė laukiamus rezultatus *(Ugdomoji veikla pamokose 50*–7*5 proc. diferencijuojama turinio, proceso, tempo ir laukiamo rezultato aspektais. Visi mokiniai pamokose patiria sėkmę. Mokinių darbas nuolat stebimas, sistemingai vertinamas, taikomi skirtingi atsiskaitymo būdai.)*. Vertintojai konstatuoja, kad projekto „Kokybės krepšelis“ įgyvendinimas daro teigiamą įtaką numatytų priemonių įgyvendinimui, pažanga padaryta skirtingų poreikių mokinių ugdyme naudojant skaitmenines technologijas, tačiau diferencijavimas, individualizavimas, suasmeninimas vis dar lieka tobulintinu progimnazijos veiklos aspektu. Siekiant reikšmingesnio poveikio kiekvieno mokinio sėkmei pamokoje, vertėtų daugiau dėmesio skirti užduočių diferencijavimui, individualizavimui. Siekiant suasmeninti mokymą(si), skatinti mokinius kelti individualius tikslus.Ugdymo(si) integralumas paveikus. Dokumentų analizė, pokalbiai su įvairiomis tikslinėmis grupėmis rodo, kad projekto „Kokybės krepšelis“ įgyvendinimas sudarė paveikias galimybes ugdymosi integralumui, mokymosi patirčių tarpdiscipliniškumui. Prasmingos integracijos siekiama vedant integruotas pamokas, popamokinius renginius, netradicines ugdymo dienas, įgyvendinant projektus, rengiant konferencijas, organizuojant edukacines išvykas. Mokytojai pamokose naudoja informacines technologijas integruodami skaitmeninės kompetencijos ugdymą. Įgyvendinant projekto „Kokybės krepšelis“ veiklą *Ugdyti aukštesnius mokinių mąstymo gebėjimus*, progimnazijoje nuo pirmos klasės sudarytos sąlygos neformalaus švietimo užsiėmimuose mokytis robotikos pagrindų. Mokykloje skatinamas patyriminis ugdymas išnaudojant mokyklos teritoriją, mokymasis už mokyklos ribų išnaudojant „Kultūros paso“, socialinių partnerių teikiamas ir kitas edukacines galimybes. Pokalbiuose mokytojai, mokyklos administracija konstatavo, kad dalykų ar jų dalies turinio integracija ir integruotų pamokų temos planuojamos metams. Mokiniai pokalbiuose teigė, kad vykdomi istorijos, geografijos, dailės, IT integruoti projektai, dalies jų pristatymai vyksta Kauno „Saulės“ gimnazijoje, pamokos vyksta muziejuose, Kauno A. Žikevičiaus saugaus vaiko mokykloje, Lietuvos Seime.  Išanalizavus stebėtų pamokų protokolus, kaip stiprus aspektas „Ugdymo(si) integralumas“ išskirtas 22,5 proc. pamokų. Jose mokytojai siekė prasmingos integracijos, ugdymo turinys integruojamas taikant įvairius modelius. Tikslinga integracija fiksuota 1a, 4b kl. lietuvių k., 2b kl. matematikos, 8b kl. chemijos pamokose. Verta pastebėti, kad progimnazijos mokytojai sėkmingai ruošiasi įgyvendinti atnaujintą ugdymo turinį. Stebėtose pamokose mokytojai kartu su mokiniais vardijo bendrąsias kompetencijas, kurių gebėjimai bus tobulinami pamokose (pvz.: 5c kl. istorijos, 2a, 4b kl. lietuvių k.).  Projekto veiklų tvarumui užtikrinti nuo ateinančių mokslo metų IT pamokas planuojama vesti 3–4 klasėse. Taip pat plečiant neformaliojo švietimo veiklas ir siekiant daugiau mokinių įtraukti į robotikos būrelį, ketinama mokyklos patalpas išnuomoti Kauno A. Žikevičiaus saugaus vaiko mokyklai, su kuria jau yra sudaryta bendradarbiavimo sutartis. Minėta organizacija mokyklos mokiniams vestų robotikos užsiėmimus, finansuojamus NVŠ lėšomis. Įvairovė priimtina.  Projekto „Kokybės krepšelis“ veikla orientuota į ugdymosi įvairovę. Progimnazijos mokiniams sudaromos tinkamos galimybės patirti įvairius mokymosi būdus, formas ir išbandyti įvairių rūšių užduotis, bei derinti individualų bei grupinį darbą. Projekto metu įsigytos skaitmeninės priemonės sudaro sąlygas mokiniams atlikti įvairesnes, interaktyvesnes užduotis ir išbandyti virtualias aplinkas. Informaciniame centre vedamose pamokose dažniau nei iki tol organizuojamas aktyvus komandinis darbas, vedamos viktorinos, protmūšiai. Projekto sklaidai skirtoje konferencijoje mokiniai skaitė pranešimus, taip demonstruodami projekto metu įgytas patirtis ir patobulintus bendruosius gebėjimus.  Vertinimo savaitę daugelyje stebėtų pamokų mokytojai siekė įvairovės, sudarė galimybes mokiniams patirti įvairius mokymo(si) būdus ir jų formas, sudarė sąlygas mokytis porose, grupėse. Išanalizavus stebėtų pamokų protokolus, „Įvairovė“, kaip stiprus pamokos aspektas, išskirtas 70 proc. pamokų. Šiose pamokose mokytojai sudarė galimybes mokiniams bendradarbiauti porose ir grupėse, išsakyti mokymosi lūkesčius, siekti asmeninių tikslų, mokomoji medžiaga veiksmingai buvo siejama su gyvenimiška patirtimi, mokiniai patys formulavo pamokos uždavinį, ugdymo turinys buvo aktualizuojamas pasitelkiant mokinių patirtį ir žinias. Šie pavyzdžiai buvo fiksuoti 5c kl. istorijos, 3c, 4b kl. matematikos, 5a kl. tikybos, 5a, 5b kl. informacinių technologijų, 2a, 2c, 3c, 5c, 6c kl. lietuvių k., 6b, 7a kl. geografijos, 8 b kl. chemijos, 6c kl. anglų k. pamokose.  Vertintojų teigimu, mokykloje sudaromos tinkamos galimybės mokiniams patirti įvairius mokymosi būdus, išbandyti įvairias užduotis įvairiuose kontekstuose ir tai potencialiai skatina mokinių mokymosi motyvaciją bei pažangos siekimą.Klasės valdymas tinkamas ir tai yra vienas iš stipriųjų progimnazijos veiklos aspektų.  Prie kokybiško projekto „Kokybės krepšelis“ veiklų įgyvendinimo prisideda aiškūs bei konkretūs ir daugumai bendruomenės narių priimtini susitarimai bei taisyklės. Iš anksto sutartos taisyklės su mokiniais dėl pamokose naudojamų skaitmeninių priemonių, telefonų, skaitmeninio turinio padeda tinkamai valdyti pamokos laiką bei sutelkia mokinių dėmesį į mokymąsi. Iš dokumentų analizės matyti, kad mokykloje numatytos darbo tvarkos taisyklės, mokiniai susipažinę su mokinio elgesio taisyklėmis ir dauguma jų laikosi. Mokykloje galiojančių tvarkų aprašai prieinami visai progimnazijos bendruomenei, jie skelbiami mokyklos interneto svetainėje. Išorinio vertinimo metu pertraukų metu stebėti pagarbūs mokinių ir mokytojų tarpusavio santykiai, abipusis pasitikėjimas. Iš pokalbių su administracija, Metodine taryba, Mokyklos taryba, daroma išvada, kad progimnazijos bendruomenė didžiuojasi mokinių ir mokytojų tarpusavio santykiais ir tai įvardina kaip stiprųjį mokyklos veiklos aspektą. Mokiniai pokalbyje teigė, kad šilti mokinių ir mokytojų tarpusavio santykiai, pamokose motyvuoja veiklai, padeda siekti užsibrėžtų tikslų, kuria palankų mokymuisi mikroklimatą. Mokytojai pokalbiuose akcentavo, kad mokyklos bendruomenei yra svarbus kiekvienas mokinys. 60 proc. stebėtų pamokų protokoluose pagarbūs mokinių ir mokytojų tarpusavio santykiai bei darbinga tvarka fiksuoti kaip stiprusis veiklos aspektas. Tinkami klasės valdymo pavyzdžiai fiksuoti 1a, 1b kl., 7a kl. matematikos, 5c, 8b kl. istorijos, 1a, 2c, 3c kl. lietuvių k., 6b kl. geografijos, 5c, 7b kl., 8b kl. anglų k., 5a kl. IT pamokose. Atkreipiamas dėmesys, kad užtikrindami mokinių tinkamą elgesį ir pagarbius santykius, mokytojai ne visada sudarė sąlygas mokinių savivaldžiam mokymuisi. Apibendrinant, daroma išvada, kad tinkamas klasės valdymas telkia mokinių dėmesį į prasmingas ugdymo(si) veiklas pamokose. |
| 1.1. Mokyklos pasiekimai ir pažanga, 3 lygis | Mokyklos pasiekimai ir pažanga potenciali. Progimnazijos mokytojai yra padarę pastebimą pažangą įvaldant vertinimo strategijas ir būdus. Tačiau *pasiekimų ir pažangos pagrįstumas* kol kas yra nesistemingas ir mokyklos veiklos kontekste tai yra tobulintinas veiklos aspektas. Įgyvendinant projektą „Kokybės krepšelis“, numatytos veiklos vertinimo įvairovei didinti bei mokinių pažangai skatinti *1.1. Vertinti mokinių pasiekimus taikant vertinimo įvairovę, 1.4. Sukurti veiksmingą 1–8 klasių mokinių asmeninės pažangos stebėjimo ir skatinimo sistemą* (įsteigti pažangos nominaciją pažangą padariusiems 1–8 klasių mokiniams, padėkas už mokymąsi aukštesniuoju, pagrindiniu lygiu bei padariusiems individualią pažangą, organizuoti edukacines išvykas labai gerai besimokantiems ir iniciatyviems, pažangą padariusiems mokiniams, konkursų, olimpiadų, varžybų, protmūšių nugalėtojams). Įgyvendinant šias veiklas numatyta, kad išmokimo stebėjimą, naudojant skaitmeninį turinį taikys, 5*–*8 kl. lietuvių k., tiksliųjų mokslų mokytojai. Pokalbiuose mokiniai teigė, kad dalis mokytojų pamokos vertinimui bei įsivertinimui naudoja skaitmenines „Kahoot“, „Classroomscreen“ ir kt. programėles. Tačiau iš 12 stebėtų minėtų dalykų pamokų tikslingas skaitmeninių priemonių panaudojimas, stebint mokinių išmokimą, stebėtas tik 5 (42 proc.) minėtų dalykų pamokose. Visų stebėtų pamokų duomenimis, vertinimo strategijų taikymas priklauso ir nuo mokymo(si) paradigmos. Pamokose, kuriose vyravo mokymo(si) paradigma, vertinimo ugdant kokybė buvo aukšta (vertinimo vidurkis – 3,45), tradicinės paradigmos pamokose – 2,13. Vertinimo savaitę stebėtose pamokose vyravo formuojamasis vertinimas. Mokytojai stebėjo mokinių veiklą, klausinėjo juos žodžiu, gautą vertinimo informaciją fiksavo visai klasei bendromis arba individualiomis pastabomis, tačiau dažnai tai vyko nepakankamai sistemingai. Mokytojų grįžtamasis ryšys ne visada teikė informaciją apie mokinių daromą pažangą, neskatino reflektuoti, neretai trūko vertinimo ir įsivertinimo kriterijų aiškumo, mokytojai retai naudojo mokinius motyvuojantį kaupiamąjį vertinimą.  Vertindama mokinių pažangą ir pasiekimus, progimnazija vadovaujasi Mokinių pažangos ir pasiekimų vertinimo tvarka (2017 m. liepos 17 d. Nr. V-98), jos 8 punkto pakeitimu dėl pažangos fiksavimo (2022 m. vasario 21 d. Nr. V-30) ir papildymo dėl kaupiamojo vertinimo (2022 m. gruodžio 30 d. Nr. V-209). Joje aptariami vertinimo tikslai ir uždaviniai, vertinimo principai ir nuostatos, vertinimo planavimas, vertinimas ugdymo procese, įvertinimų fiksavimas, vertinimo informacijos analizė, informavimas. Nors minėtame dokumente pabrėžiama, jog mokinių pažangos ir pasiekimų vertinimas ugdymo procese grindžiamas jų mokymosi eigos stebėjimu, taikant formuojamąjį vertinimą, vykdomas nuolatinis vertinimas ugdymo proceso metu, kuriuo siekiama operatyviai suteikti detalią informaciją apie tolesnio mokinio mokymosi bei tobulėjimo galimybes, numatant mokymosi perspektyvą, pastiprinant daromą pažangą, tačiau tik dalyje pamokų stebėtas minėtų susitarimų tvarumas. Pamokos vertinimo objekto ,,Vertinimas ugdant” dažniausias vertinimas – 2. Kaip stiprusis šis aspektas fiksuotas 30 proc. pamokų, o kaip tobulintinas – 50 proc. stebėtų pamokų. Tinkami mokinių pasiekimų ir pažangos vertinimo pamokoje pavyzdžiai fiksuoti 8b kl. istorijos, anglų k., matematikos, 5a kl. IT, lietuvių k., tikybos, 3c kl., 4b kl. matematikos pamokose. Įvardintose pamokose mokytojai buvo įvaldę įvairias vertinimo strategijas ir būdus, su mokiniais aptarė pamokos sėkmės kriterijus, paveikiai naudojo formuojamojo vertinimo strategijas, abipusį grįžtamąjį ryšį ir pan. Mokykloje sukurta individualios mokinių pažangos stebėjimo sistema. Asmeninei pažangai siekti (1 – 4 klasių mokiniai pildo „Asmeninės ūgties“ formas, o 5 – 8 klasių mokiniai „Pažangos lapus“). Projekto „Kokybės krepšelio“ dėka progimnazijoje organizuotas renginys „Metų proveržis“, kuriame buvo apdovanoti aukštus pasiekimus turintys (mokosi aukštesniuoju ir pagrindiniu lygiu), olimpiadų, konkursų, varžybų laimėtojai bei padarę individualią mokymosi pažangą mokiniai. Tačiau stebėtose pamokose išmokimo stebėjimas buvo nepakankamas. Tik 56 proc. pamokų buvo sugrįžtama prie pamokos uždavinio, matuojami ir aptariami mokinių pasiekimai. 42,5 proc. stebėtų pamokų mokinių pamokos objektas „Kiekvieno mokinio pasiekimai ir pažanga“ išskirta kaip tobulintinas pamokos aspektas. Šiose pamokose mokytojai per mažai skyrė dėmesio mokinių pažangos pamatavimui, mokiniai nežinojo savo asmeninės pažangos, pamokose nespėta apibendrinti arba apibendrinta formaliai, negrįžtant prie pamokos uždavinio. Mokiniams nebuvo sudarytos galimybės stebėti savo pasiekimus, įsivertinti, pamokos pabaigoje nebuvo grįžtama prie uždavinio, mokiniai  šiose pamokose nesuprato savo pasiekimų.   Vertintojai mokytojams rekomendavo kiekvienoje pamokoje  sudaryti sąlygas mokiniams individualiai pasimatuoti asmeninę padarytą pažangą,  pagal susitartus uždavinio kriterijus apibendrinant pamoką. Apibendrinant progimnazijos pasiekimų ir pažangos pagrįstumo situaciją, vertintojai konstatuoja, kad mokykla įgyvendindama projekto ,,Kokybės krepšelis“ tikslus ir kitus bendruomenės susitarimus vidutiniškai siekia gerinti kiekvieno mokinio pažangos ir pasiekimų situaciją. Siekiant reikšmingesnio poveikio kiekvieno mokinio sėkmei pamokoje vertėtų labiau įprasminti vertinimą per pamokos sėkmės kriterijų susikūrimą kartu su mokiniais ir jų pasiekimą per abipusiai naudingo grįžtamojo ryšio naudojimą. |
| *Stiprieji mokyklos veiklos aspektai*  | Optimalus išteklių paskirstymas. |
| *Tobulintini mokyklos veiklos aspektai*  | Diferencijavimas, individualizavimas, suasmeninimas.Pasiekimų ir pažangos pagrįstumas. |

**4.2. Kaip stebimas mokyklos suplanuotų tobulinimo veiklų, pasirinktų veiklos tobulinimo priemonių ir būdų įgyvendinimo nuoseklumas ir tinkamumas mokinių ugdymosi pasiekimams gerinti?**

**4.2.1. Mokyklos suplanuotų tobulinimo veiklų, pasirinktų veiklos tobulinimo priemonių ir būdų įgyvendinimo stebėjimas / stebėjimo sistema**

Progimnazijoje veiklos kokybės stebėsena vykdoma sistemingai, kiekvienais mokslo metais. Stebėsenai vykdyti sudaryta vidaus veiklos įsivertinimo darbo grupė, kuri sudaro klausimynus ir juos teikia mokyklos mokytojams, mokiniams, mokinių tėvams. Gauti rezultatai apibendrinami, padaromos išvados su kuriomis posėdžių bei susirinkimų metu supažindinama mokyklos bendruomenė. Gautos įsivertinimo išvados naudojamos progimnazijos veiklų planavimui.

„Kokybės krepšelio“ projekto veiklos tobulinimo plane numatytos veiklos ir priemonės pasirinktos vadovaujantis vidaus veiklos įsivertinimo rezultatais. Tikslingai vykdytas projekto „Kokybės krepšelis“ veiklos įsivertinimas praėjus pirmiesiems projekto įgyvendinimo metams, parodo atsakingą progimnazijos bendruomenės požiūrį į projekto įgyvendinimą.

**4.2.2. Mokyklos suplanuotų tobulinimo veiklų, pasirinktų veiklos tobulinimo priemonių ir būdų įgyvendinimo stebėjimo / stebėjimo sistemos vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 1.1. Mokyklos pasiekimai ir pažanga, 3 lygis | Stebėsenos sistemingumas geras ir yra išskiriamas kaip stiprusis progimnazijos veiklos aspektas. Mokykloje atsakingai vykdoma suplanuotų veiklų, mokinių mokymosi rezultatų stebėsena, numatomos priemonės rezultatų gerinimui.  Numatydama MVTP veiklos vertinimo kokybinius rodiklius, progimnazijos bendruomenė tikslingai analizavo 2021 m. NMPP rezultatus, trimestrų ir metinių pasiekimų suvestinių duomenis, 2020-2021 m. lietuvių k., matematikos, biologijos, fizikos, chemijos dalykų metinius pasiekimus, vidaus įsivertinimo duomenis. Turima vertinimo informacija buvo remiamasi nustatant prioritetinius ugdymo(si) kokybės gerinimo mokykloje uždavinius, parenkant veiklas, numatant priemones joms įgyvendinti bei planuojant mokytojų mokymąsi. Tinkamai parinkti kokybiniai veiklų vertinimo kriterijai leidžia pasimatuoti veiklų įgyvendinimo efektyvumą, stebėti mokinių pažangos dinamiką. Išanalizavus mokyklos vidaus veiklos įsivertinimo dokumentus, iš pokalbių su Metodinės tarybos, Vidaus veiklos kokybės įsivertinimo, projekto „Kokybės krepšelis“ mokyklos veiklos tobulinimo plano įgyvendinimo darbo grupės nariais bei mokyklos administracija, daroma išvada, kad įgyvendinant MVTP, tinkamai stebimi ir analizuojami pasirinktų veiklų ir priemonių įgyvendinimo rodikliai. Mokyklos vadovės analizuoja mokinių NMPP rezultatus, kontrolinius darbus, apibendrintus duomenis pateikia mokyklos Metodinei tarybai, jie taip pat analizuojami metodinėse grupėse, pristatomi mokyklos bendruomenei. Mokyklos mokytojai analizuoja individualius mokinių pasiekimus, stebi pokyčius, atsižvelgdami į rezultatus, organizuoja ugdymo procesą. Matematikos ir lietuvių kalbos dalykų mokytojai, analizuodami mokinių pasiekimus, pokyčius sieja su skaitmeninių ugdymo priemonių bei turinio panaudojimu pamokose. Taip pat mokykloje kiekvienais mokslo metais sistemingai vykdomas mokyklos veiklos kokybės įsivertinimas, kurio metu vidaus veiklos kokybės įsivertinimo grupė, pagal ankstesnių metų įsivertinimo rekomendacijas, parengia klausimyną. Apklausose dalyvauja mokiniai, mokinių tėvai ir mokytojai. Gauti apklausos rezultatai išanalizuojami, įvertinami, parengiamos išvados ir numatomos veiklos tobulinimo rekomendacijos. Plačiau apie vidaus įsivertinimo veiksmingumą mokyklos pažangai aprašyta 3 psl. Vertintojai daro išvadą, kad progimnazijoje atsakingai vykdoma suplanuotų veiklų stebėsena, numatomos priemonės rezultatų gerinimui. Taip pat, kad nuolatinė mokinių mokymosi pasiekimų ir pažangos stebėsena ir analizė, daro teigiamą poveikį mokinių atsakomybės ugdymui už asmeninius mokymosi rezultatus.  |
| 3.1. Perspektyva ir bendruomenės susitarimai,3 lygis | Vizijos bendrumas ir veiklos kryptingumas potencialūs. Išanalizavus mokyklos planavimo dokumentus, „Kokybės krepšelio“ projekto veiklos tobulinimo planą, taip pat iš pokalbių su mokyklos administracija, mokyklos taryba, mokinių savivalda, galima teigti, kad daugumai gimnazijos bendruomenės narių vizija ir veiklos kryptingumas yra žinomas, priimtinas ir suprantamas. Mokytojai pokalbiuose vardijo esmines progimnazijos vertybes (pastebėtas kiekvienas mokinys, galimybė mokytojams kelti kvalifikaciją, šiuolaikiška, moderni ugdymo(si) ir darbo aplinka) kurios atliepia MVTP uždavinius. Visi mokyklos planavimo dokumentai dera tarpusavyje ir numato vieningos veiklos tęstinumą, vizija ir veikla orientuota į ateities švietimo iššūkius. Projekto „Kokybės krepšelis“ įgyvendinimas papildo mokyklos vizijos įgyvendinimą, sudaro sąlygas kokybiškam vieningam veiklos kryptingumui ir orientuotas į ateities veiklų tvarumą. Sprendimų pagrįstumas paveikus. Mokyklos bendruomenė vidaus veiklos kokybės įsivertinimą laiko svarbia veiklos tobulinimo prielaida ir sąlyga.  Iš pokalbių su vidaus veiklos įsivertinimo grupe, Metodine taryba mokyklos administracija galima teigti, kad vidaus veiklos kokybės įsivertinimo grupės mokytojai yra susipažinę su įsivertinimo metodika ir kiekvienais mokslo metais atlieka vidaus veiklos kokybės įsivertinimą. Rezultatams gauti kuriami apklausų klausimynai. Apklausose dalyvauja dauguma bendruomenės narių. Pvz.: 2022 m. VĮ dalyvavo visi mokytojai, 77 proc. 5–8 kl. mokinių, 54 proc. 1–8 kl. mokinių tėvų. Gauti duomenys apibendrinami, naudojami mokyklos veiklos planavimui, pasirenkamos tobulintinos veiklos sritys. Rengiant ,,Kokybės krepšelio” veiklos tobulinimo planą buvo atsižvelgta į mokyklos filosofiją, vidaus veiklos įsivertinimo išvadas, mokyklos planavimo dokumentus, remiamasi NMPP ataskaitomis, mokinių 2020–2021 m. m. metinių įvertinimų rezultatų ataskaitomis, suvestinėmis, mokyklos veiklos kokybės įsivertinimo apklausos rezultatais, išvadomis ir rekomendacijomis.  Apie veiklos tobulinimo sprendimų priėmimą naudojantis mokyklos veiklos įsivertinimo rezultatais ir bendromis diskusijomis plačiau aprašyta šio skyriaus 1.1. rodiklio „Mokyklos pasiekimai ir pažanga“ aprašyme.Tobulinimo kultūra paveiki. Mokykloje apmąstoma ką galima atlikti geriau ar patobulinti, siekiama nuolatinės pažangos įvairiose mokyklos veiklos srityse. Išanalizavus mokyklos veiklos dokumentus taip pat iš pokalbių su mokyklos vadovėmis, VĮ grupės nariais, Metodinės tarybos, projekto „Kokybės krepšelis“ įgyvendinimo darbo grupės nariais paaiškėjo, kad bendruomenėje dažniausia kalbamasi apie mokinių ugdymosi rezultatus. Metodinėse grupėse ir Metodinėje taryboje tariamasi bei susitariama ką reikėtų tobulinti. Analizuojami mokinių mokymosi pasiekimų rezultatai, jų padaryta asmeninė pažanga, numatomos individualios priemonės pasiekimams gerinti ir pažangai pasiekti tariantis su mokinių tėvais. Mokyklos administracija ir mokytojai supranta, kad refleksija progimnazijoje yra svarbi siekiant ugdymo(si) rezultatų bei ugdymo proceso tobulinimo. Mokyklos direktorės iniciatyva suburta komanda, kuri pateikė paraišką „Erasmus+“ akreditacijai gauti. 2023 m. sausio mėnesį progimnazija gavo jos patvirtinimą. Tai suteikė galimybę daugeliui progimnazijos mokytojų įgyti tarptautinės patirties, taikyti ugdymo naujoves bei plėsti partnerių tinklą užsienyje taip sudarant galimybę mokinių kompetencijų ugdymui tarptautinėje erdvėje. Mokykloje susitarta dėl vykstančių veiklų ir projektų, skirtų mokinių kompetencijų ugdymui bei pažangai, tęstinumo: projekto „Kokybės krepšelis“ veiklos, skirtos ugdymo kokybės gerinimui, taip pat įgyvendinami respublikiniai projektai ,,Informatika pradiniame ugdyme” (1–4 kl.), „Mokėk plaukti ir būti saugus vandenyje“ (2 kl.), socioemocinio ugdymo programa LION’S Quest, prevencinės programos. Iš pokalbių su mokyklos administracija, Metodine taryba, vidaus veiklos įsisvetinimo bei „Kokybės krepšelio“ įgyvendinimo darbo grupėmis paaiškėjo, kad progimnazijoje yra susitarta dėl IT priemonių naudojimo pamokos temai atskleisti, įvairioms kompetencijos ugdyti, individualiam ir grupiniam darbui organizuoti. Kaip šie susitarimai vykdomi kasdienėje mokytojų praktikoje aprašyta 4.1 skyriaus 3.1. rodiklio „Perspektyva ir bendruomenės susitarimai“ ir šio skyriaus 3.8. rodiklio „Nuolatinis profesinis tobulėjimas“ aprašymuose. Vertintojai daro išvadą, kad progimnazijos mokytojai ir administracija supranta, jog organizacija turi būti nuolat besimokanti, o refleksija yra svarbūs visai progimnazijos veiklai bei siekiant suplanuotų uždavinių įgyvendinimo „Kokybės krepšelio“ projekte ir daro paveikią įtaką progimnazijos pažangai ir mokinių kompetencijų ugdymui. |
| *Stiprieji mokyklos veiklos aspektai*  | Stebėsenos sistemingumas |
| *Tobulintini mokyklos veiklos aspektai*  |  |

**4.3. Kaip mokyklos nusimatyti veiklos vertinimo rodikliai, jų aiškumas padeda įsivertinti veiklos pokytį ir stebėti poveikį mokyklos pažangai?**

**4.3.1. Mokyklos nusimatyti veiklos vertinimo rodikliai**

Išanalizavę MVTP numatytus veiklos vertinimo rodiklius, vertintojai daro išvadą, kad planą rengusi darbo grupė remdamasi surinkta informacija apie pedagogų lūkesčius bei būtinas ugdymo priemones jiems įgyvendinti, galimų veiklų įvairovę, tinkamai parinko kokybinius ir kiekybinius rodiklius. Kiekybiniai rodikliai tinkamos apimties, nukreipti į priemonių įgyvendinimo rezultatus (mokinių pasiekimų vertinimo įvairovę, diferencijavimą bei individualizavimą naudojant skaitmenines technologijas, pagalbą mokiniui, individualios pažangos stebėjimą bei skatinimą, aukštesniųjų mokinių mąstymo gebėjimų ugdymą bei edukacinių erdvių kūrimą); kokybiniai rodikliai buvo koreguojami plano rengimo procese, kad projekto poveikį leidžiantys nustatyti mokinių pažangos ir pasiekimų rodikliai būtų tinkamo lygio.

**4.3.2. Mokyklos nusimatytų veiklos vertinimo rodiklių turinio ir jų naudojimo vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 1.1. Mokyklos pasiekimai ir pažanga, 3 lygis | Progimnazijos atskaitomybė įgyvendinant projektą „Kokybės krepšelis“ yra gera. Mokykla tinkamai teikia duomenis Kauno miesto savivaldybei (savininkui), mokiniams, jų tėvams, bendruomenei, Nacionalinei švietimo agentūrai. Mokykla parengė projekto ,,Kokybės krepšelis’’ MVTP tarpinę ataskaitą, nustatytais terminais ją pateikė Nacionalinei švietimo agentūrai. Informacija apie progimnazijos ir mokinių pasiekimus, susijusius su įgyvendinamomis MVTP priemonėmis, fiksuota ir mokyklos steigėjui pateiktoje 2022 metų veiklos ataskaitoje. Projekto „Kokybės krepšelis“ MVTP planas, veiklos pristatymas, įgyvendinimo ataskaita, tarpinės ataskaitos skelbiamos įstaigos interneto svetainėje pilėnai.kaunas.lm.lt/projektas-kokybes-krepselis/. Dokumentų analizė rodo, kad mokykloje analizuojami NMPP rezultatai, vykdoma išsami mokinių neakademinių pasiekimų analizė, padedanti identifikuoti mokinių išmokimo spragas. Pokalbiuose mokyklos tarybos atstovai (tėvai, mokytojai, mokiniai) teigė, kad bendruomenės supažindinimas su projekto įgyvendinimo rezultatais yra tinkamas. Tai daroma ne tik elektroninio dienyno pagalba, bet ir tėvų susirinkimų, individualių pokalbių metu. Vertintojų komanda konstatuoja, jog atskaitomybė apie mokinių ir mokyklos pasiekimus progimnazijoje yra tinkama, tenkinanti įvairių tikslinių grupių poreikius. |
| 3.8. Nuolatinis profesinis tobulėjimas, 3 lygis | Reiklumas sau, atkaklumas ir nuoseklumas progimnazijoje paveikus ir yra stiprusis veiklos aspektas. Įgyvendinant projektą „Kokybės krepšelis“ veiklos *2.1. Stiprinti gerąsias mokinių mokymosi patirtis ir motyvaciją* įgyvendinimo kokybei pamatuoti numatytas kiekybinis rodiklis *Tobulinant mokytojų skaitmenines kompetencijas 2023 m. darbui su interaktyviaisiais ir skaitmeniniais ekranais bus apmokyti ne mažiau kaip 60 proc. mokytojų*. Pokalbiai su progimnazijos vadovais, mokytojais, strateginio bei metų veiklos planų analizė rodo, kad skaitmeninių kompetencijų tobulinimas yra vienas iš progimnazijos mokytojų kvalifikacijos tobulinimo prioritetų. Įgyvendindami projektą „Kokybės krepšelis“ mokytojai skaitmenines kompetencijas tobulino seminaruose: „Interaktyvių priemonių panaudojimo galimybės įtraukiojo ugdymo organizavimui“ bei „Interaktyvių priemonių taikymas mokinių pažangos ir pasiekimų kokybės gerinimui“. Pradinio ugdymo mokytojos, įgyvendindamos respublikinį projektą „Informatika pradiniame ugdyme“, sistemingai tobulino skaitmenines kompetencijas. Sėkmingam nuotoliniam mokinių ugdymui organizuoti mokyklos pedagogai tobulino IT kompetencijas: respublikiniame 40 val. projekte „Saugios elektroninės erdvės vaikams kūrimas“, 20 val. seminare „Virtualių klasių ir vaizdo pamokų organizavimas, naudojant „Microsoft Teams“. Mokytojai mokosi ne tik bendruose praktiniuose seminaruose, vieni iš kitų, bet ir dalijasi patirtimi su Kauno miesto ir respublikos pedagogais.2023 m. balandžio 25 d. mokykloje vykusioje konferencijoje mokytojai dalinosi patirtimi, kaip ugdymosi o procese įgyvendinamos projekte „Kokybės krepšelis“ numatytos veiklos (plačiau - <https://pilenai.kaunas.lm.lt/konferencija/>). Sėkmingas mokytojų mokymasis taikyti IKT stebėtas praktikoje. Beveik visose stebėtose pamokose buvo naudojamos informacinės technologijos, 84 proc. pamokų – veiksmingai, 62,5 proc. pamokų informacinių technologijų panaudojimas išskirtas kaip stiprusis pamokos aspektas. 2022–2024 m. mokyklos strateginiame plane, viena iš stiprybių įvardinta „Aukšta mokytojų dalykinė kompetencija, sistemingai tobulinama kvalifikacija“. Iš pokalbių su mokytojais ir administracija daroma išvada, kad mokyklos mokytojams patinka jų darbas ir, kad jie siekia dirbti šiuolaikiškai ir profesionaliai. Stebint pamokas buvo matyti, kad mokytojai gerai išmano savo ugdymo sritį, mokomuosius dalykus. Analizuojant pamokų kokybės vertinimo rezultatus pagal mokytojų pedagoginio darbo stažą nustatyta, aukščiausi vidurkiai yra mokytojų, kurių darbo stažas 11-–20 m. (vertinimas – 3,75) bei 21–30 m. (vertinimas –3,67). Apibendrintas pamokų kokybės vertinimas pagal mokytojo kvalifikacinę kategoriją atskleidė, kad mokytojo kvalifikacinė kategorija turi įtakos pamokos kokybei – geriausiai mokymą organizuoti sekėsi mokytojams, turintiems mokytojo eksperto kvalifikacinę kategoriją, kurių vertinimas – 3,71. Vienu iš savo veiklos prioritetų progimnazija laiko perėjimą nuo poveikio (mokymo) į šiuolaikinę (sąveikos) paradigmą. Vertinimo savaitę 11 (27,5 proc.) stebėtų pamokų vyravo šiuolaikinė mokymosi paradigma, 15 (37,5 proc.) – bandyta dirbti šiuolaikiškai, 14 (35 proc.) pamokų, mokymas buvo organizuotas tradiciškai. Tikėtina, kad projekto „Kokybės krepšelis“ metu vykę mokymai, sistemingas kvalifikacijos tobulinimas bei progimnazijos vadovų ugdomoji priežiūra lėmė pozityvų pokyti, nes prieš metus vykusio teminio išorinio vertinimo metu mokymosi ir sąveikos paradigma fiksuota 60,8 proc. pamokų, t.y. 4,2 proc. mažiau nei šio vertinimo savaitę. Apibendrinti išorinio vertinimo rezultatai leidžia teigti, kad paveikiai planuojamas pedagoginių darbuotojų kvalifikacijos tobulinimas, nukreiptas į kiekvieno mokinio ugdymosi sėkmės paiešką, t.y. projekto „Kokybės krepšelis“ tikslų įgyvendinimą, daro teigiamą įtaką progimnazijos ir mokinių pažangai. |
| *Stiprieji mokyklos veiklos aspektai*  | Nuolatinis profesinis tobulėjimas. |
| *Tobulintini mokyklos veiklos aspektai*  |  |

**4.4. Kaip užtikrinamas veiklų, lemiančių mokinių pažangą ir pasiekimus, tvarumas?**

**4.4.1. Veiklų, lemiančių mokyklos mokinių pažangą ir pasiekimus, tvarumas**

Progimnazija yra susitarusi dėl „Kokybės krepšelio“ projekto tvarumo užtikrinimo ateityje siekiant tikslingo IT naudojimo pamokose, mokytojų profesinio ir skaitmeninio tobulėjimo mokantis bei įgytų žinių naudojimo pamokose, siekiant išlaikyti mokinių optimalius pasiekimus ir pažangą.

**4.4.2. Veiklų, lemiančių mokyklos mokinių pažangą ir pasiekimus, tvarumo vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 1.1. Mokyklos pasiekimai ir pažanga, 3 lygis | Rezultatyvumas geras. Mokinių ugdymo(si) pasiekimai atitinka Bendrosiose ugdymo programose keliamus tikslus ir mokykloje besimokančių mokinių galias.  Progimnazija sistemingai stebi mokinių ugdymosi rezultatus. Mokytojų tarybos posėdžiuose analizuojami pažangumo pokyčiai mokyklos, klasės ir mokinio lygmenyse. Klasių pasiekimų dinamika aptariama su mokiniais ir jų tėvais. Daugumos mokinių ugdymo(si) pasiekimai optimalūs.  Projekto „Kokybės krepšelis“ analizės duomenys rodo, kad šio projekto veiklų įgyvendinimas padarė tinkamą poveikį mokinių pasiekimams, tai įrodo, kad kasmet gerėja NMPP pasiekimai:  2021 m. 1–4 klasių mokinių metinių pasiekimų kokybė buvo – 81,0 proc., 2022 m. kokybės rezultatas sumažėjo, tačiau 2022–2023 m. I trimestrą stebimas mokinių pasiekimų kokybės kilimas 2,1 proc. (83,1 proc.) 2021 m. 5–8 klasių mokinių metinių pasiekimų kokybė buvo – 61,1 proc., 2022 m. – 63,9 proc., padidėjo 2,8 proc. 2022 m. 1–4 kl. mokinių metinių pasiekimų kokybė – 77,5 proc., 5–8 klasių mokinių – 63,9 proc. 2022–2023 m. m. pirmą ir antrą trimestrus rezultatai gerėjo: pirmąjį trimestrą 5-8 klasių mokinių pasiekimų kokybė padidėjo 2,01 proc. – iki 66 proc.; antrąjį trimestrą nuo 3,1 proc. – iki 67 proc.  Lyginant NMPP 2021 m. ir 2022 m. rezultatus, 4 ir 8 klasių mokinių NMPP rezultatai nepagerėjo. Pokalbiuose su mokytojais bei mokyklos administracija, buvo teigiama, kad įtakos turėjo nuotolinis mokymasis. Tačiau lyginant NMPP 2022 m. ir 2023 m. rezultatus, išryškėjo 4 ir 8 klasių mokinių skaitymo ir matematikos rezultatų teigiamas pokytis. Ypač pagerėjo matematikos rezultatai. Įvertinimų vidurkio pokytis 2023 m. 4 klasėse – 3 proc. (66,8 proc. ir 76 proc.); 8 klasių mokinių – 4,5 proc. (50,1 proc. ir 55 proc.) 2022 m. NMPP pasiekimų rezultatai aukštesni už šalies vidurkį:* 4 klasių mokinių NMPP 2022 m. rezultatai: matematika – 66,8 proc., šalies vidurkis – 63,3 proc., skaitymas – 62,3 proc., šalies vidurkis – 54,6 proc.;
* 8 klasių mokinių NMPP 2022 m. rezultatai: matematika – 50,1 proc., šalies vidurkis – 41,0 proc., skaitymas – 67,7 proc., šalies vidurkis – 66,2 proc.;
* 2023 m. 4 ir 8 kl. mokinių NMPP pasiekimų rezultatai aukštesni už šalies vidurkį.
* 4 kl. pasiekimai patikrinimo procentais vidurkis: matematika 75,5 proc., šalies vidurkis – 61,9 proc. lietuvių k. – 64,5 proc., šalies vidurkis – 62,3 proc.
* 8 kl. pasiekimai patikrinimo procentais vidurkis: matematika – 55,2proc., šalies vidurkis – 48,7 proc. lietuvių k. – 70,7 proc., šalies vidurkis – 67,6 proc.
* Progimnazijos mokiniai dalyvauja įvairiuose konkursuose, olimpiadose ir tampa nugalėtojais: 2021–2022 m. m. daugiau kaip 340 1–8 klasių mokinių dalyvavo virtualiuose tarptautiniuose konkursuose Olympis, Kings. 20 proc. iš jų buvo apdovanoti diplomais ir medaliais.  Taip pat dauguma 1–8 kl. mokinių dalyvavo įvairiuose olimpiadose, konkursuose, sporto varžybose ir laimėjo prizines vietas.

 Išanalizavus mokyklos mokinių pasiekimų rezultatus ir juos pagrindžiančią informaciją dokumentuose, daroma išvada, kad dalyvavimas „Kokybės krepšelio“ projekte turi teigiamą poveikį mokinių kompetencijų ugdymui ir augimui, mokymosi pasiekimų gerinimui ir kiekvieno mokinio individualiai pažangai. Sistemingas mokinių ugdymo(si) rezultatų stebėjimas ir pažangos pokyčių analizė padeda progimnazijai sėkmingai įgyvendinti „Kokybės krepšelio“ projekto uždavinį: *Užtikrinti kiekvieno mokinio teigiamą mokymosi rezultatų pokytį sudarant palankias mokymosi sąlygas ir galimybes mokytis pagal savo galias* ir siekti veiklų tvarumo.  |
| 3.2. Lyderystė, 3 lygis | Įsipareigojimas susitarimams paveikus. Mokyklos direktorė ir direktorės pavaduotojos kasdieninėje savo veikloje potencialiai skatina bendruomenę siekti bendrų tikslų ir savo elgesiu demonstruoja sutartas mokyklos vertybes. Iš pokalbių su Mokyklos taryba, mokinių savivalda, Metodine taryba, pavieniais mokytojais galima teigti, kad mokytojai pasitiki administracija, bendradarbiauja, laiko juos pagalbininkais, patarėjais. Pokalbiuose mokyklos vadovės teigė, kad įprasta tartis kasdieninėje veikloje, kad visada ,,jų durys atviros“ visiems mokyklos darbuotojams, mokiniams bei jų tėvams. Mokinių tėvai džiaugėsi, kad mokyklos direktorė padeda greitai ir kokybiškai spręsti atsiradusias problemas. Taip pat pokalbiuose mokinių tėvai, Metodinė taryba, Mokinių savivaldos atstovai, veiklos kokybės įsivertinimo grupės nariai teigė, kad „Kokybės krepšelio“ projekto lėšomis įgyvendinami pokyčiai yra akivaizdūs. Bendruomenės nariai džiaugėsi atsinaujinusia mokymo baze, įsigytomis IKT priemonėmis, mokytojų nuolatiniu profesiniu tobulėjimu.  Išanalizavus „Kokybės krepšelio“ projekto mokyklos veiklos tobulinimo planą, ataskaitą už pirmuosius jo įgyvendinimo metus, iš pokalbių su ,,Kokybės krepšelio‘ projekto įgyvendinimo darbo grupe išryškėjo, kad daugelis mokyklos bendruomenės yra sutelkta į kokybišką veiklų įgyvendinimą, kad mokyklos vadovų komanda, palaikydama pozityvų mokyklos mikroklimatą, sudaro sąlygas profesiniam mokytojų tobulėjimui ir refleksijai, įtraukia mokyklos bendruomenę į bendrą tikslą – siekti geresnės kiekvieno mokinio asmeninės pažangos, užtikrina mokymo (si) proceso teigiamų pokyčių tvarumą. |
| 3.4. Veikimas kartu, 3 lygis | Bendradarbiavimo kultūra paveiki. Mokyklos administracija tinkamai telkia bendruomenę siekti bendrų tikslų, skatina geranoriškai teikti vienas kitam kolegialią pagalbą. Iš pokalbių su Metodine taryba, Kokybės krepšelio įgyvendinimo darbo grupe, mokyklos taryba, pavieniais bendruomenės nariais, išanalizavus mokyklos dokumentus, galima teigti, kad mokykloje sudarytos tinkamos sąlygos visiems bendruomenės nariams bendradarbiauti, tartis, padėti vieni kitiems. Mokykloje sudaromos darbo grupės, kurios bendradarbiauja spręsdamos įvairius su mokyklos veikla susijusius klausimus, priima sprendimus, kolegialiai tardamiesi įgyvendina „Kokybės krepšelio“ projekto veiklas. Informacija mokykloje skleidžiama susitartais virtualiais kanalais. Sklaidai apie progimnazijoje vykstančias veiklas direktorė inicijavo interneto svetainės atnaujinimą bei mokyklos socialinio tinklo sukūrimą, kuriuose reguliariai skelbiama aktuali, su ugdymu ir progimnazijos veikla susijusi informacija. Bendruomenės vidaus komunikacijai naudojami TAMO dienynas ir Microsoft 365 virtuali aplinka. Taip pat direktorės iniciatyva kartą per savaitę organizuojama Lyderių laiko valanda, kurioje aptariamos svarbiausios mokyklos veiklos, kurios vyks artimiausiu metu, pasidžiaugiama ir padėkojama mokytojams už pasiekimus konkursuose, varžybose. Dauguma bendruomenės narių teigia, kad informaciją gauna laiku. Kolegialus mokymasis lankstus. Mokykloje administracija sudaro palankias galimybes mokytojams kelti profesinę kvalifikaciją įvairiais jiems priimtinais būdais.  Iš pokalbių su Metodine, vidaus veiklos kokybės įsivertinimo grupėmis, su mokyklos administracija galima teigti, kad mokytojai metodinėse grupėse numato prioritetus mokymuisi. Profesinę kvalifikaciją ir bendrąsias pedagogines kompetencijas mokytojai tobulina atsižvelgdami į vidaus veiklos kokybės įsivertinimo rezultatus. Grįžę iš seminarų, kursų metodinėse grupėse dalinasi įgytomis žiniomis. Mokytojai teigė, kad įgyvendinant Kokybės krepšelio projektą dauguma jų sėkmingai mokosi iš kolegų kartu vesdami integruotas pamokas, stebėdami kolegų pamokas. Mokyklos vadovės teigė, kad visada sudaro galimybes vesti integruotas pamokas, taip pat stebėti kolegų pamokas, skatina jas aptarti tarpusavyje ir metodinėse grupėse. Tačiau iš pokalbių su pavieniais mokytojais išorės vertinimo metu pastebėta, kad nepakankamai išnaudojamos galimybės dalintis gerąja darbo patirtimi tiems mokytojams, kurių pamokos 2022 m. vertintojų buvo įvertintos labai gerai ir gerai.  Vertintojai daro išvadą, kad kryptingas ir sistemingas progimnazijos mokytojų mokymasis vieniems iš kitų padės siekti ,,Kokybės krepšelio“ išsikelto tikslo: ,,Užtikrinti mokinių pažangos ir pasiekimų kokybę“, gilinti jų profesines žinias ir gebėjimus, gerės ugdomosios veiklos kokybė, o tai užtikrins teigiamus ir tvarius progimnazijos veiklos pokyčius. |
| 3.7. Kompetencija, 3 lygis | Pozityvus profesionalumas potencialus. Mokytojai seka ugdymo naujoves, siekia tobulėti, dirbti kuo geriau.  Iš pokalbių su Metodine taryba, Veiklos įsivertinimo grupe, mokinių savivalda, stebint pamokas, galima teigti, kad mokytojams patinka mokytojo darbas, jie laikosi pedagoginės etikos, gerbia mokinius, siekia dirbti kuo geriau. Dauguma kalbintų mokinių džiaugėsi, kad visada gali su mokytojais pasitarti, jie nebijo klysti, kad mokytojai sudaro sąlygas išsitaisyti klaidas. Taip pat mokytojai teigė, kad Kokybės krepšelis jiems sustiprino galimybes tobulėti siekiant dirbti šiuolaikiškai, įdomiai ir veiksmingai, atsirado galimybės pamokų metu naudoti šiuolaikiškas informacines technologijas. Mokytojai teigė, kad ypač sustiprėjo jų gebėjimai vesti pamokas naudojant IT, kad mokymąsi, kaip efektyviau išnaudoti IT galimybes pamokų metu, jie tęs toliau ir išlaikys tai, kaip projekto „Kokybės krepšelis“ tvarumą. Plačiau apie mokytojų kompetencijų panaudojimą aprašyta 4.1. skyriaus 3.1. rodiklio „Optimalus išteklių paskirstymas“ aprašyme. |
| 3.6. Mokyklos tinklaveika, 3 lygis | Atvirumas ir prasmingumas yra paveikūs.  Mokykla įgyvendindama projekto „Kokybės krepšelis“ uždavinius bei organizuodama kasdieninį ugdymo(si) procesą, atsižvelgdama į individualius kiekvieno mokinio poreikius paveikiai bendradarbiauja su Kauno miesto, respublikos švietimo įstaigomis, aukštosiomis mokyklomis. Sėkmingas bendradarbiavimas su mikrorajono ikimokyklinėmis įstaigomis padeda stabilizuoti mokinių skaičių. Mokykloje sudarytos lygios galimybės ugdytis visiems mokiniams, todėl progimnaziją renkasi ne tik šio mikrorajono mokiniai, bet penktadalis atvažiuoja iš kitų Kauno miesto mikrorajonų. Mokyklos bendruomenė yra sudariusi sutartis su Kauno Vytatu Didžiojo universitetu (toliau – VDU) dėl antros specialybės, įgyjant biologijos mokytojo dalykines kompetencijas, su VDU ir Klaipėdos universiteto socialinių ir humanitarinių mokslų fakultetu dėl studentų praktikos; su Kauno miesto lopšeliais-darželiais „Aviliukas“, „Mažylis“, “Žara“, „Naminukas“, „Varpelis“ dėl edukacinės ir vadybinės veiklos stiprinimo. Organizuojamos bendros edukacinės - ugdomosios veiklossu mikrorajono lopšelių-darželių bendruomenėmis, kurių auklėtiniai sėkmingai tęsia ugdymąsi Kauno Pilėnų progimnazijoje. Sudaryta sutartis su Lietuvos teniso sąjunga dėl teniso sporto integracijos, su VšĮ LIONS QUEST LIETUVA dėl socialinės partnerystės įgyvendinant programas „Laikas kartu“, „Paauglystės kryžkelės“; su Kauno Prano Daunio ugdymo centru, užmegzti partneriški ryšiai su Kauno „Saulės“ gimnazija dėl ugdymosi bendrų veiklų vykdymo: vyksta istorijos, geografijos, tiksliųjų ir gamtos mokslų užsiėmimai. Pasirašytos socialinio bendradarbiavimo sutartys su Kauno švietimo inovacijų centru, Lietuvos sveikatos mokslų universitetu, VDU, Bendradarbiaujant su socialiniu partneriu KŠIC, sistemingai ir efektyviai keliama pedagogų kvalifikacija.Gavus „Erasmus+“ akreditaciją užmegzti ryšiai su tarptautiniu partneriu – bendrojo ugdymo mokykla Mare de Déu del Olivar (Valensija, Ispanija). Mokykla tapo LieDM asociacijos nare – bendradarbiavimas ir dalinimasis gerąja patirtimi nuotolinio mokymo ir e. mokymosi srityse.   Iš pokalbių su Metodine taryba, Vidaus veiklos kokybės įsivertinimo grupe, Kokybės krepšelio veiklos plano tobulinimo įgyvendinimo darbo grupe, išanalizavus mokyklos dokumentus daroma išvada, kad progimnazijos partnerystė su įvairiomis institucijomis ir organizacijomis sudaro potencialias sąlygas „Kokybės krepšelio“ projekto veiklos tobulinimo plane numatytoms mokinių pasiekimų gerinimo veikloms įgyvendinti, o numatytas tolesnis tarpinstitucinis bendradarbiavimas užtikrina ,,Kokybės krepšelio“ projekto įgyvendinimo tvarumą.  |
| *Stiprieji mokyklos veiklos aspektai*  | Mokyklos tinklaveika. |
| *Tobulintini mokyklos veiklos aspektai*  |  |

**5. REKOMENDACIJOS DĖL MOKYKLOS PAŽANGOS KRYPTINGUMO IR VEIKLOS TVARUMO UŽTIKRINIMO**

1. Įgyvendinant progimnazijos veiklos tobulinimo planą, rekomenduojama veiksmingiau atsižvelgti į mokinių mokymosi skirtybes ir tobulinti jų ugdymo(si) diferencijavimo, individualizavimo bei suasmeninimo praktiką. Jei mokytojai, planuodami pamokas, drąsiau remtųsi šiuolaikinės pamokos samprata, atsižvelgdami į mokinių skirtybes pritaikytų ugdymo turinį, užduotis, metodus, mokymo(si) priemones, tenkintų visų mokinių mokymosi poreikius, tikėtina, tai mokymąsi darytų džiugesnį, paveikiau skatintų mokymosi motyvaciją, gerintų mokinių išmokimą – pažangą ir pasiekimus, spartintų asmenybės ūgtį.
2. Stebint mokyklos suplanuotų tobulinimo veiklų, pasirinktų veiklos tobulinimo priemonių, būdų įgyvendinimo nuoseklumą ir tinkamumą mokinių ugdymosi pasiekimams gerinti, rekomenduojama stiprinti mokinių pažangos ir pasiekimų vertinimą bei išmokino stebėjimą pamokoje. Didesnį dėmesį skirti aiškių vertinimo kriterijų kiekvienos užduoties atlikimo kokybei vertinti numatymui. Aiškūs, su mokiniais aptarti užduoties vertinimo kriterijai sudarytų sąlygas mokiniams tinkamai analizuoti ir vertinti savo pažangą, o mokytojams – teikti pažangą skatinantį grįžtamąjį ryšį, kas, tikėtina, užtikrintų geresnius mokymosi rezultatus.
3. Užtikrinant projekto „Kokybės krepšelis“ veiklos tvarumą:
	1. bendradarbiauti su steigėju ieškant finansinių galimybių panaudoti turimus mokytojo padėjėjo etatus;
	2. pasinaudoti turima vertinga progimnazijos patirtimi – mokytojų profesionalumu, reiklumu sau ir nuolatiniu profesiniu tobulėjimu. Vykstant natūraliai progimnazijos darbuotojų kaitai rekomenduojama mokytojams dalintis patirtimi su mažesnę patirtį turinčiais kolegomis mokykloje ir mieste. Taip būtų užtikinamas vertingų projekto „Kokybės krepšelis“ vykdymo metu įgytų patirčių ir ugdymo praktikų tęstinumas.